Ceca music
Ceca Music je naziv za produkcijsku i diskografsku kuću koju je 2004. godine otvorila srpska pjevačica Svetlana Ceca Ražnatović, s ciljem da svoje diskografske projekte objavljuje samostalno i tako zaštiti svoje kao i interese svojih najbližih saradnika. Prvi album koji je objavila diskografska kuća "Ceca music" bio je "Gore od ljubavi", Ceca Ražnatović. Svi kasniji Cecini albumi, London mix (2005), Idealno loša (2006), Ljubav živi (2011), Poziv (2013), te Autogram (2016) objavljeni su samostalno za "Ceca Music" ili u kooperaciji sa kućama "Miligram" i "City records". Godine 2009., Ceca je otvorila i istoimeni studio čije je opremanje koštalo oko pola miliona eura. U studiju su, osim Cece, snimale brojne domaće i regionalne muzičke zvijezde: Ana Kokić, Goca Tržan, Viki Miljković, DJ Shone, Dara Bubamara, Sinan Sakić, Seka Aleksić, Jelena Tomašević, Ivana Selakov i drugi.